Päike mu päike ma mõtlen su pääle  Anna meil julgust ja juhi meid hääle  Päike mu päike sa vaatad me pääle  Anna meil õigust ja juhi meid hääle  Päike mu päike koos liigume läände    Kuivõrd sobiv laul meie varakevadisse imepärassesse kuumusesse. Nagu päikesetervitus.  Ühesõnaga, omandasin uue plaadi.  Ega ta ikka ausaltöeldes seesama Pantokraator ei ole, mis 17 a tagasi. Ikka rohkem nagu Dagö. Aga üldsegi mitte halb. Mõtlikum, süvenenum, seda küll, aga pauerit on jälle vähem. Pole sellist võimsat laulu, nagu olid Sõjalaul. Aga see Päikeselaul on hää küll.  Ja - püüan mitte olla kuri, inglitele ka ei prööka.  Igatahes kujutan ette, et neid uusi ja vanu laule oleks jälle tore kusagil suveöös kontserdil kuulata, kui tuhanded tähed  taevas säravad ja sina tantsid nende all koos nimetu rahvahulgaga, saades nendega üheks, selleks üheks viivuks.  Midagi sellist on ses muusikas, mis mulle sobib.  Jah, see on minu muusika, ka nüüd, 17 a hiljem.    PS! Mul meeldib nende koduka kujundus ka.